**IELU FUTBOLA SACENSĪBAS NOLIKUMS**

**1.MĒRĶI UN UZDEVUMI**

1.1. Ievērojot godīgas cīņas un savstarpējas cieņas principus, noteikt uzvarētāju katrā spēlē, katrā turnīrā un sacensībās kopumā. Godīgas cīņas un savstarpējas cieņas principi balstās uz UEFA Fair Play Nolikumu .

1.2. Popularizēt un veicināt veselīgu dzīvesveidu.

1.3. Ar ielu futbola spēļu palīdzību veicināt aktīvu, veselīgu dzīvesveidu, no alkohola un tabakas brīvu izklaidi.

**2.VIETA UN LAIKS**

2.1. Ielu futbola sacensības notiks 21. augustā plkst. 11:00, Dagdas JIC “Parka rozes”

**3.SACENSĪBU VADĪBA**

3.1. Sacensības organizē Dagdas pilsētas un pagastu apvienības sporta pasākumu organizators Vjačeslavs Čumiks sadarbībā ar Krāslavas novada pašvaldību.

3.2. Sacensības vada Dagdas pilsētas un pagastu apvienības sporta pasākumu organizators Vjačeslavs Čumiks tel. 22023682, e-pasts [sports@dagda.lv](mailto:sports@dagda.lv)

**4.SACENSĪBU DALĪBNIEKI**

4.1. Laukumā drīkst atrasties 4 spēlētāji

4.2. Komandas sastāvā drīkst pieteikt 5 spēlētājus

4.2. Jebkurš Latvijas vai citas valsts pilsonis, kurš atbalsta „Ghetto Football” spēles principus, ir adekvāts cilvēks, aktīvs pasākumu dalībnieks un ievēro šī Nolikuma prasības.

**5.SACENSĪBU NOTEIKUMI**

5.1. Spēles notiek, ievērojot FIFA spēles noteikumu pamatprincipus.

5.2. Aizliegts spēlēt atvērtos apavos vai futbola apavos ar radzēm (bučos).

5.3. Par nopietniem noteikumu pārkāpumiem tiek nozīmēts izgājiens 1:1. Pārējo pārkāpumu gadījumos bumba tiek atdota pretinieku komandai soda sitiena izspēlei.

5.4. Spēlētājiem nedrīkst būt klāt priekšmeti, ieskaitot juvelierizstrādājumus, kuri var savainot sevi vai citus spēlētājus. Drošības nosacījumi attiecas arī uz spēlētāju ekipējumu.

5.5. Spēle notiek bez vārtsarga, bet jebkurš no spēlētājiem var aizsargāt vārtus. Aizliegts spēlēt ar rokām. Katrai komandai spēles laikā laukumā ir četri laukuma spēlētāji.

5.6. Ja bumba no kāda spēlētāja ir atstājusi laukumu, pretiniekiem tā jāievada spēlē no vietas laukumā maksimāli tuvu vietai, kurā tā šķērsojusi apmali. Visās strīdīgajās situācijās bumba tiek izspēlēta laukuma malā pie centra līnijas, piedaloties pa vienam spēlētājam no katras komandas.

5.7. Pēc vārtu zaudējuma bumba tiek ievadīta spēlē no saviem vārtiem. Vispirms jāizdara piespēle no vārtu zonas un tikai pēc tam komandas biedrs drīkst izdarīt sitienu pa vārtiem.

5.8. Laukums ir sadalīts divās daļās ar centra līniju un vārtus atļauts gūt tikai no pretinieka laukuma puses.

5.9. Ja spēlētāju ar bumbu provocē vai spiež pie laukuma apmales pretējās komandas spēlētājs, tad tiek fiksēts pārkāpums un bumba paliek pie spēlētāja, pret kuru pārkāpa noteikumu.

5.10. Apakšgrupu spēlēs par uzvaru tiek piešķirti trīs punkti, par neizšķirtu – viens punkts, par zaudējumu nulle punktu. Par neierašanos uz spēli – nulle punktu un tehniskais zaudējums (0:5).

5.11. Ja apakšgrupā divām vai vairākām komandām ir vienāds punktu skaits, augstāku vietu ieņēmušo komandu nosaka:

* savstarpējo spēļu rezultātiem;
* pēc labākās vārtu starpības savstarpējās spēlēs;
* pēc lielākā gūto vārtu skaita savstarpējās spēlēs;
* pēc labākās vārtu starpības visās spēlēs;
* pēc lielākā gūto vārtu skaita visās spēlēs;

5.12. Ja visi šie rādītāji ir identiski, augstāku vietu ieņēmušo komandu nosaka trīs 1:1 izgājienu sērijā.

5.13. Ja komandai ir viens vai vairāki tehniskie zaudējumi, tā automātiski ieņem maksimāli zemāko vietu, un tās rezultāti netiek ņemti vērā pārējo komandu vietu noteikšanā.

5.14. Nolikumā neatrunātos jautājumus, konfliktsituācijas, risina sacensību organizators.

5.15. **Spēles notiek uz asfalta!**

**6.FINANSIĀLIE NOSACĪJUMI**

6.1. Sacensību organizēšanā un apbalvošanā tiek piesaistīts Krāslavas novada līdzfinansējums.

6.2. Pārējos izdevumus, kas saistīti ar spēlētāju dalību sacensībās (transports, ēdināšana), dalībnieki apmaksā paši.

**7. PIETEIKUMI**

7.1. Komandu pieteikšanās līdz 20. augustam plkst. 17:00. Pieteikties var pa tālruni 22023682 WhatsApp lietotnē, rakstot komandas nosaukumu, vārdus, uzvārdus un dzimšanas gadus. Vai sūtot iepriekš minēto informāciju pa e-pastu [sports@dagda.lv](mailto:sports@dagda.lv)

**Vietu skaits ir ierobežots, max 12 komandas!**

**8.MEDICĪNISKAIS NODROŠINĀJUMS**

Par savu veselības stāvokli katrs sacensību dalībnieks atbildīgs personīgi!

8.1. Sacensību organizatori, nepieciešamības gadījumā, nodrošina ātrās medicīniskās palīdzības izsaukšanu uz sacensību norises vietu.

**9.APBALVOŠANA**

9.1. Sacensību uzvarētājus apbalvo ar kausu un medaļām. Otro un trešo vietu ieguvējiem medaļas.

**10.AIZLIEGUMI**

10.1. Sacensību norises vietā kategoriski aizliegts lietot apreibinošas vielas, piemēram, alkoholu, narkotikas u.c. apreibinošas vielas.

10.2. Ja netiek ievērots punkts 10.1, tad komanda tiek izslēgta no sacensībām.

**11. PERSONU DATU AIZSARDZĪBA**

11.1. Krāslavas novada pašvaldība, kā sacensību organizators ciena sacensību dalībnieku privātumu.

11.2. Piesakoties sacensībām, dalībnieks piekrīt savas personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieku vārdu, uzvārdu dzimumu. Citi dati iesniedzami brīvas izvēles kārtībā.

11.3 Publiski redzamajās izspēles tabulās, rezultātos ir redzams dalībnieku vārds, uzvārds. Ja dalībnieks nevēlas tikt uzrādīts publiski redzamajos sarakstos, viņam par to ir jāinformē sacensību organizatori. Šajā gadījumā publiski redzamajos sarakstos, dalībnieks tiks atzīmēts, kā "Anonīms". Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dienā.

11.4 Jebkurā brīdī sacensību dalībniekam ir iespēja pieprasīt dzēst vai veikt labojumus savos persona datos.

11.5 Sacensību dalībnieki, piesakoties sacensībām piekrīt sacensību laikā uzņemto foto un videomateriālu izmantošanai sacensību organizatoru vajadzībām publicēšanai Latvijas mediju portālos un sociālos tīklos.

**12.** **KĀRTĪBA EPIDEMIOLOĢISKĀS DROŠĪBAS PASĀKUMU ĪSTENOŠANAI ,,COVID - 19’’ INFEKCIJAS IZPLATĪBAS IEROBEŽOŠANAI**

**12.1.** Personas, kuras pārkāpj izolācijas, karantīnas un pulcēšanās ierobežojumus, var tikt sauktas pie administratīvās atbildības.

**12.2.** Pludmales volejbola sacensību organizators ir atbildīgs par dezinfekcijas līdzekļu izvietošanu sacensību teritorijā.

**12.3.** Dalībnieki, organizatori kas piedalās sacensībās: ir informēti un apņemas ievērot MK noteikumos nr. 360, Covid-19 infekcijas izplatības pārvaldības likumā un Covid-19 infekcijas izplatības seku pārvarēšanas likumā ietvertos noteikumus par valsts ieviestajiem ierobežojumiem un papildu noteikumiem sporta pasākumu norisē.

**12.4. Ne vēlāk kā (30 min) pirms spēļu sākšanas visi dalībnieki obligāti aizpilda apliecinājumu, kurš pievienots pielikumā Nr.1.**

**13. INFORMĀCIJA**

Oficiālā informācija atrodama [www.dagda.lv](http://www.dagda.lv)

Pielikums Nr.1

**Kārtībai epidemioloģiskās drošības pasākumu īstenošanai Covid-19 infekcijas izplatības ierobežošanai ,,DAGDAS KAUSS’’ ielu futbolā sacensību organizatoriem**

**Apliecinājums**

**Par prasību ievērošanu saistībā ar Covid-19 izplatīšanās ierobežošanu**

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (vārds, uzvārds)

apliecinu, ka esmu iepazinies ar pielikuma Nr.1 sekojošiem punktiem:

1. Komandas dalībniekiem nav konstatēta saslimšana ar Covid-19 un Slimību profilakses un kontroles centrs nevienu komandas dalībnieku nav noteicis kā Covid-19 infekcijas slimības kontaktpersonu.
2. Neviens komandas dalībnieks pēdējo 10 (desmit) kalendāro dienu laikā nav atgriezies/iebraucis Latvijā no valsts, uz kuru attiecināmi īpašie piesardzības un ierobežojošie pasākumi sakarā ar augstu saslimstību ar Covid-19 attiecīgajā valstī un nav bijis kontaktā ar Covid-19 saslimušajiem vai kontaktpersonām.
3. Nevienam komandas dalībniekam nav noteikta pašizolācija, mājas karantīna vai stingra karantīna.
4. Komandas dalībniekiem nav akūti elpceļu infekcijas simptomi (iesnas, klepus, rīkles iekaisums, paaugstināta ķermeņa temperatūra, elpošanas traucējumi).
5. Apņemos nekavējoties informēt sacensību organizatorus par ikviena Komandas dalībnieka veselības stāvokļa būtiskām (akūtām) izmaiņām.

Esmu informēts (-a), ka par nepatiesu ziņu sniegšanu mani var saukt pie administratīvās atbildības vai kriminālatbildības.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(**vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tel.nr., e-pasts)

\* Apliecinājumā iekļauto personas datu apstrādes nolūks ir ierobežot saslimšanu ar Covid-19 un nodrošināt aizsardzību no saslimšanas ar Covid-19 Krāslavas novada pašvaldības organizētā ielu futbola ,,DAGDAS KAUSS’’ sacensību laikā.